কৃষি ও শিক্ষার ওপরও সমান জোর দিয়েছেন বিদায়ী রাষ্ট্রপতি। তিনি বলেছেন, কৃষকদের হাত যেমন আরও মজবুত করতে হবে তেমনই শিক্ষাতে যেন কোনও বাধা না আসে তাও দেখতে হবে। রাষ্ট্রপতি হিসেবে তাঁর কার্যকালে তিনি কতটা সফল, তার বিচার সময় করবে বলে জানিয়েছেন বিদায়ী রাষ্ট্রপতি। তবে তাঁর কাছে সবচেয়ে পবিত্র গ্রন্থ হল ভারতীয় সংবিধান এবং সংসদই তাঁর কাছে মন্দির বলে জানিয়েছেন প্রণব। মঙ্গলবার থেকে তিনি আর পাঁচজন সাধারণ নাগরিক হিসেবেই গণ্য হবেন বলে বিদায়ী ভাষণ শেষ করেছেন তিনি। শুভেচ্ছা জানিয়েছেন দেশের চতুর্দশ রাষ্ট্রপতি রামনাথ কোবিন্দকে।